תכירו מעצבת- נעמה הופמן - מגזין עיצוב | הדירה - פורטל לעיצוב הבית
הטור של גיל ואהוד
תכירו מעצבת- נעמה הופמן
רגע לפני שהיא נוסעת להציג במסגרת שבוע העיצוב בלונדון, שלחנו את השאלון שלנו לנעמה הופמן, מעצבת אובייקטי אור. האובייקטים המוארים והמינימליסטיים של נעמה נותנים תאורת אווירה נכונה ועדכנית לחללים מסחריים ופרטיים ומשלבים בהצלחה עיצוב ואמנות
גיל רויטר ואהוד רז | צילומים: יעל אנגלהרט, נעמה הופמן, איליה מלינקוב, רמי סלומון, דן פרץ | תאריך: 12.08.2014|
נעמה הופמן.
נעמה הופמן בעבודה.
תעודת זהות מי-
נעמה הופמן, בת 32, רווקה
מה-
מעצבת אובייקטי אור (גופי תאורה)
לימודים-
בוגרת המחלקה לעיצוב תעשייתי בשנקר ( 2008)
איפה חיה-
איך זזה-
באופניים J
מה הזיכרון הראשון שלך שקשור לעיצוב?
אני חושבת שזה קשור בכלל למכנסיים. אף פעם לא הסתדר לי האורך של המכנסיים ואיפה הם פוגעים לי בנעליים. הייתי יכולה לקפל אותם שעות עד שהם היו באורך שהיה נראה לי נכון ( אבל לא בקטע אובססיבי).
חומר אהוב
האמת שהחומר שהכי כיף לעבוד איתו זה נייר. הרבה מהמודלים שלי מתחילים מחיתוכים וקיפולים של נייר, חומר שמאוד קל לעבוד איתו וגם מתאים לאיך שאני מסתכלת דברים. בסופו של דבר האובייקטים שלי הם מאוד גרפיים ומתחילים כמעט תמיד דרך דו מימד. אולי האובייקט הבא יהיה גם הוא מנייר  אני חושבת על זה.
אובייקט אור 001. הגוף עשוי מוט מתכת מכופף ורצועה של צינור אקריליק הכולל 120 נורות LED. צילום: דן פרץ.
אובייקט אור 003. פאנל תאורת ניאון עם בסיס אקרילי. האובייקט יכול להיות תלוי או להישען על קיר. צילום: נעמה הופמן.
אובייקט אור 004 הוא למעשה מנורה מודולרית עשויה 120 נוריות בתוך צינור אקריליק, אשר מחובר לצינור ברזל מכופף. צילום: רמי סלומון.
אובייקט אור 005. הסדרה מורכבת מארבעה אובייקטים. כל אובייקט מורכב מזכוכית וצינור אקריליק הכולל 180 נורות LED. צילום: איליה מלינקוב.
מהו סגנון העיצוב המועדף עליך?
דווקא אובייקטים שקטים, שהמהלכים שלהם כמעט ולא נראים. צבע טוב, חיתוך יפה, חותמת במקום הנכון.
אני חושבת שכמעט כל דבר שאני מסתכלת עליו נכנס אליי. אני מאוד אוהבת עבודות גרפיות וטקסט. הרבה מאוד מההשראה שלי מגיעה משם.
לימודי עיצוב הם חשובים וגם חשוב ללמוד איך ללמוד אותם. מדובר במקצוע שקשה מאוד ללמד, כי מלמדים אותך מתי זה מרגיש טוב בבטן ואז אתה צריך להתחיל להרגיש את הבטן וזה לפעמים כואב ולא נעים ואתה בטוח שהבטן שלך משקרת... כל מיני כאלה דברים מוזרים קורים, אבל הם חשובים, כי זה הכלי הכי טוב בסופו של דבר.
גם בחיים, לא רק בעיצוב.
אובייקט אור 008. האובייקט מורכב מגוף שיש ובמרכזו חור. נורות ה LED מוקמו בצידי החלל העגול. צילום: יעל אנגלהרט.
אובייקט אור 009. שיתוף פעולה בין נעמה הופמן למעצבת הטקסטיל דקלה בן ארי. משי מודפס המואר בתאורת LED חסכונית. צילום: יעל אנגלהרט.
אובייקט אור 009. הצבע מודפס בכל פעם בצורה שונה, תוך חלוקה גרפית ברורה, היוצרת מראה ייחודי ומגוון בכל אחד מהאובייקטים. צילום: יעל אנגלהרט.
אובייקט אור 011. אובייקט תלוי תקרה עשוי שני צינורות אקריליק, המוארים עי רצועות LED.
מה בחיים לא תעצבי?
מנורות J
מי היית רוצה שיקנה את העבודה שלך וישים אותה בבית או במשרד?
האמת שלא איכפת לי כל כך. אשמח שזה יהיה בבית של כל אחד שאוהב את מה שאני עושה.
קולקציית אובייקטי אור של נעמה הופמן. צילום: יעל אנגלהרט.
ייצור בסין, כשר בעינייך?
אני מניחה שיש שלב שייצור בסין פתאום נהיה רלוונטי  אני עדיין לא שם. אני מאוד אשמח להמשיך לייצר בדרום תל אביב ושהייצור עדיין יהיה שווה את זה. נראה מה יהיה. אני לא פוסלת את העניין.
מהו מוצר העיצוב ששילמת עליו הכי הרבה בבית?
הדברים הכי שווים שיש לי הם למעשה ברטרים שעשיתי עם כמה אמנים שאני ממש אוהבת, אז יש לי כמה עבודות אמנות ממש טובות בבית.
איפה אנחנו תופסים אותך עוד חמש שנים?
עוד חמש שנים אני מקוה לעבוד אולי מעוד עיר בעולם, לא יודעת עדין איפה אבל בטוח שצריך לצאת החוצה כדי לגדול. ועדיין מנסה להסביר מה זה אובייקטים שעושים אור.
אובייקטים 005/1 ו 005/4 בחדר שינה מעוצב בבית פרטי בנווה צדק.
אוסף של אובייקט אור 001 בתקרה ואובייקט קיר בהתאמה אישית. מסעדת SANDWICH.
רהיט להיט